CELEX: 32008R1068
Language: ro
Date: 2008-10-30 00:00:00
Title: Regulamentul (CE) nr. 1068/2008 al Comisiei din 30 octombrie 2008 de aprobare a unor modificări minore în caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Taureau de Camargue (DOP)]

31.10.2008   
            
            
               RO
            
            
               Jurnalul Oficial al Uniunii Europene
            
            
               L 290/8
            
         
      REGULAMENTUL (CE) NR. 1068/2008 AL COMISIEI
   
   din 30 octombrie 2008
   de aprobare a unor modificări minore în caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Taureau de Camargue (DOP)]
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 9 alineatul (2) a doua teză,
   întrucât:
   
               (1)
            
            
               În conformitate cu articolul 9 alineatul (1) primul paragraf din Regulamentul (CE) nr. 510/2006 și în temeiul articolului 17 alineatul (2) din regulamentul respectiv, Comisia a analizat cererea Franței de aprobare a unei modificări a elementelor din caietul de sarcini al denumirii de origine protejate „Taureau de Camargue”, înregistrată prin Regulamentul (CE) nr. 2036/2001 al Comisiei (2).
            
         
               (2)
            
            
               Cererea are drept scop modificarea caietului de sarcini în ceea ce privește dovada originii și metoda de obținere. Pentru a îmbunătăți trasabilitatea, precum și pentru a controla și a îmbunătăți denumirea, exploatațiile trebuie să completeze o declarație care să ateste capacitatea de a produce denumirea. În ceea ce privește metoda de obținere, se pare că junincile din rasa reținută pentru denumirea de origine, crescute în conformitate cu caietul de sarcini al denumirii, nu ating greutatea de 100 kg, deși carcasele acestora respectă cerințele caietului de sarcini și, prin urmare, se califică pentru denumirea de origine. S-a considerat necesar să se recunoască că greutatea carcasei de junincă în vârstă de 18-30 de luni este de cel puțin 85 kg.
            
         
               (3)
            
            
               Comisia a examinat modificarea în cauză și a hotărât că este justificată. Deoarece modificarea este minoră în sensul articolului 9 din Regulamentul (CE) nr. 510/2006, Comisia o poate aproba fără a recurge la procedura prevăzută la articolele 5, 6 și 7 din respectivul regulament.
            
         
               (4)
            
            
               În conformitate cu articolul 18 alineatul (2) din Regulamentul (CE) nr. 1898/2006 al Comisiei (3) și în temeiul articolului 17 alineatul (2) din Regulamentul (CE) nr. 510/2006, este necesar să se publice un rezumat al caietului de sarcini,
            
         ADOPTĂ PREZENTUL REGULAMENT:
   Articolul 1
   Caietul de sarcini al denumirii de origine protejate „Taureau de Camargue” se modifică în conformitate cu anexa I la prezentul regulament.
   Articolul 2
   Rezumatul care reia principalele elemente din caietul de sarcini figurează în anexa II la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 octombrie 2008.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 93, 31.3.2006, p. 12.
   
      (2)  JO L 275, 18.10.2001, p. 9.
   
      (3)  JO L 369, 23.12.2006, p. 1.
   
      ANEXA I
      Se aprobă următoarele modificări la caietul de sarcini al denumirii de origine protejate „Taureau de Camargue”:
      
                   
               
               
                  
                     Dovada originii
                  
                  După a doua teză se inserează următorul text:
                  
                     „Exploatațiile (manades sau ganaderías) unde trebuie să fie născute și crescute animalele a căror carne este destinată producerii denumirii trebuie să completeze o declarație care să ateste capacitatea lor de a produce denumirea”.
                  
               
            
                   
               
               
                  
                     Metoda de obținere
                  
                  După textul „Carcasele trebuie să aibă o greutate, utilizată în scopuri fiscale, de minimum 100 kg” se inserează următorul text:
                  
                     „cu excepția junincilor cu vârsta cuprinsă între 18 și 30 de luni, pentru care greutatea stabilită este de 85 de kilograme”.
                  
               
            
   
      ANEXA II
      FIȘĂ REZUMAT
      
         Regulamentul (CE) nr. 510/2006 al Consiliului
      
      „TAUREAU DE CAMARGUE”
      Nr. CE: FR-PDO-105-0041/30.3.2006
      DOP (X) IGP ( )
      Această fișă rezumat prezintă, cu titlu informativ, principalele elemente ale caietului de sarcini al produsului.
      1.   Autoritatea competentă din statul membru
      
                  Denumire
               
               
                  :
               
               
                  Institut National des Appellations d’Origine
               
            
                  Adresă
               
               
                  :
               
               
                  51, rue d’Anjou, F-75008 PARIS
               
            
                  Tel.
               
               
                  :
               
               
                  (33) 1 53 89 80 00
               
            
                  Fax
               
               
                  :
               
               
                  (33) 1 42 25 57 97
               
            
                  e-mail
               
               
                  :
               
               
                  info@inao.gouv.fr
               
            2.   Grup
      
                  Denumire:
               
               
                  :
               
               
                  Syndicat de défense et de Promotion de la viande AOC Taureau de Camargue
               
            
                  Adresă
               
               
                  :
               
               
                  Mas du Pont de Rousty, F-13200 ARLES
               
            
                  Tel.
               
               
                  :
               
               
                  (33) 4 90 97 10 40
               
            
                  Fax
               
               
                  :
               
               
                  (33) 4 90 97 12 07
               
            
                  e-mail
               
               
                  :
               
               
                  —
               
            
                  Componență
               
               
                  :
               
               
                  Producători/prelucrători (X) Alte categori ( )
               
            3.   Tipul produsului
      
                  Clasa 1.1. —
               
               
                  Carne și organe comestibile proaspete
               
            4.   Caiet de sarcini: [rezumatul cerințelor prevăzute la articolul 4 alineatul (2) din Regulamentul (CE) nr. 510/2006]
      
      4.1.   Denumire
      „Taureau de camargue”
      4.2.   Descriere
      Carne proaspătă de animale, masculi sau femele, aparținând raselor locale, născute, crescute, sacrificate și tranșate în aria geografică. Carnea de „Taureau de Camargue” se caracterizează prin culoarea sa de un roșu intens, este fragedă și macră.
      4.3.   Aria geografică
      Camargue cuprinde trei departamente: Bouches du Rhône, Gard și Hérault. În interiorul acestei arii a fost delimitată o „zonă umedă” în care animalele trebuie să petreacă cel puțin 6 luni.
      4.4.   Dovada originii
      Cel mai vechi text care face referire la „Taureau de Camargue” este atribuit lui Quiqueran de Beaujeu, Episcop de Senès, și datează din 1551. De atunci, numeroase lucrări au consemnat originalitatea acestor animale și a modului de creștere a acestora, având drept scop principal jocurile care implică taurinele. Exploatațiile (manades sau ganaderías) unde trebuie să fie născute și crescute animalele a căror carne este destinată producerii denumirii trebuie să completeze o declarație care să ateste capacitatea lor de a produce denumirea. Fiecare animal este identificat și înscris într-un inventar sau într-un registru. Unitățile de sacrificare și de tranșare au obligația de a ține registre de intrări și ieșiri care permit trasabilitatea animalelor de la abator până la consumator.
      4.5.   Metoda de obținere
      Animalele din rasele locale („raço di biou”, „de combat” sau o încrucișare a celor două rase) trebuie să fie născute, crescute, sacrificate și tranșate în aria geografică. Animalele sunt crescute în libertate, în aer liber și prin metode extensive, pentru a păstra caracterul sălbatic al acestora. Păscutul constituie principalul mod de alimentație a animalelor. Animalele petrec cel puțin 6 luni în zona umedă. Ele sunt sacrificate de îndată ce sunt descărcate. Carcasele trebuie să aibă o greutate, utilizată în scopuri fiscale, de cel puțin 100 kg, cu excepția junincilor cu vârsta cuprinsă între 18 și 30 de luni, pentru care greutatea stabilită este de 85 de kilograme. Carnea de pe carcase trebuie să fie de un roșu intens. Carcasele se storc ușor. Durata maturării carcaselor în abator trebuie să fie de cel puțin 48 de ore și cel mult 5 zile.
      4.6.   Legătură
      „Taureaux de Camargue” provin din rase locale tradiționale, foarte bine adaptate la mediul din Camargue care se caracterizează prin relief scăzut și prin omniprezența apei. Crescuți în libertate, animalele se hrănesc pe pășunile din zonă și petrec cel puțin șase luni în zona umedă, caracterizată printr-un ecosistem specific. Caracterul nervos și agresiv al acestor rase corespunde perfect scopului pentru care sunt crescute și conferă cărnii proprietățile sale caracteristice.
      4.7.   Organism de control
      
                  Denumire
               
               
                  :
               
               
                  Institut National des Appellations d’Origine
               
            
                  Adresă
               
               
                  :
               
               
                  51, rue d’Anjou, F-75008 PARIS
               
            
                  Tel.
               
               
                  :
               
               
                  (33) 1 53 89 80 00
               
            
                  Fax
               
               
                  :
               
               
                  (33) 1 42 25 57 97
               
            
                  e-mail
               
               
                  :
               
               
                  info@inao.gouv.fr
               
            
                  Denumire
               
               
                  :
               
               
                  D.G.C.C.R.F.
               
            
                  Adresă
               
               
                  :
               
               
                  59, Bd V. Auriol, F-75703 PARIS Cedex 13
               
            
                  Tel.
               
               
                  :
               
               
                  (33) 1 44 87 17 17
               
            
                  Fax
               
               
                  :
               
               
                  (33) 1 44 97 30 37
               
            DGCCRF este un serviciu al Ministerului Economiei, Finanțelor și Industriei.
      4.8.   Etichetare
      Carcasa și părțile rezultate în urma tranșării sunt însoțite de o etichetă de identificare care precizează denumirea de origine, numărul de sacrificare, denumirea exploatației de creștere, denumirea și adresa unităților de tranșare sau ale abatorului.